钦定古今图书集成/明伦汇编/闺媛典/第025卷 > 王一光妻俞氏
## 钦定古今图书集成/明伦汇编/闺媛典/第025卷 > 王一光妻俞氏

按《婺源县志》：“俞氏，名瑞凤，三都余希文女，适乡宾王
一光。王家故饶，而氏𢘆持俭素，一光谦和长厚，氏又
以醇谨佐之，故家日裕，誉益隆。光慷慨好施，如输义
田，兴家塾，焚券建桥等事，不一而足，要皆氏赞襄之
力也。诲子以正，勿令骄惰，皆能以忠厚相传。王氏世
德，盖有自焉。”